الناس المرضي النرجسيين والسيكوباتيين ليه بعضهم بيعيشوا حياتهم عادي واحنا اللي بندمر بسببهم. أنا حياتي احيانا بتتوقف وببقي زي المشلولة أو مقيدة تماماً بسبب استنزاف بعضهم ليا. ورسايلهم السلبية المتكررة. رحاجات تانية كتير.
همة مش عايشين حياتهم عادي بالمناسبة.! اتخيلينا ازاز، ودول ازازهم اتكسر فماشيين يجرحوا كل اللي يقرب منهم، وده مش بيقلل مسئوليتهم بالمناسبة، لأني مسئول اجبر كسر ازازي، وكسري يخليني أجبر كسور الناس مش اكسرهم. النرجسي بيشفي كسره عن طريق إنه يشوف كسر مشابه لبتاعه، بس مبيتشفيش بيتكسر أكتر ويعيد الكرّة. وعلى رأي مصطفى إبراهيم: كلنا كنا في يوم بالونة وفقعتنا تجارب بني ءادمين :)